Deja vu în Formula 1: Max Verstappen a câştigat Marele Premiu al Arabiei Saudite
Pilotul olandez de Formula 1 Max Verstappen (Red Bull) a câştigat Marele Premiu al Arabiei Saudite, a doua etapă a CM.
Max Verstappen și-a trecut în cont victoria în ambele curse de F1 din acest an
El s-a impus și în prima etapă, care a avut loc sâmbăta trecută, în Bahrain. Pe circuitul Jeddah, Verstappen, campion mondial en-titre, a fost urmat de colegul lui de echipă mexicanul Sergio Perez.
Locul 3 al podiumului a fost ocupat de monegascul Charles Leclerc (Ferrari). Următorii care au trecut linia de sosire au fost australianul Oscar Piastri (McLaren), spaniolul Fernando Alonso (Aston Martin) şi britanicul George Russell (Mercdes).
O prestație excelentă a avut-o debutantul britanic Oliver Bearman. Acesta l-a înlocuit pe spaniolul Carlos Sainz jr, operat de apendicită.
După ce a ratat accederea în ultima parte a calificărilor pentru doar 36 de sutimi, plecând în cursă de pe locul 11, puștiul de 18 ani a demonstrat că nu are inhibiții. El a terminat cursa pe locul 7, primind 6p.
După două etape, pe primul loc în clasamentul piloților este Verstappen, cu 51p, urmat de Sainz cu 36p și Leclerc cu 28p. La constructori, lider este Red Bull cu 87p, Ferrari este pe pșoziția secundă cu 49p, iar pe 3 este McLaren Mercedes, cu 28.
Cursele din Bahrain și Arabia Saudită au avut loc sâmbătă, pentru a se respecta Ramadamul, care începe pe 10 martie și se încheie pe 9 aprilie. Etapa a treia, Marele Premiu al Australiei, va avea loc pe 24 martie, la Melbourne.